2014 Rhif 2603 (Cy. 257)
Tai, Cymru
Rheoliadau Dyrannu Tai a Digartrefedd (Cymhwystra) (Cymru) 2014
Gwnaed 24 Medi 2014
Gosodwyd gerbron Cynulliad Cenedlaethol Cymru 1 Hydref 2014
Yn dod i rym 31 Hydref 2014

Mae Gweinidogion Cymru yn gwneud y Rheoliadau a ganlyn drwy arfer y pwerau a roddwyd i’r Ysgrifennydd Gwladol gan adrannau 160A(3) a (5), 172(4), 185(2) a (3) a 215(2) o Ddeddf Tai 1996, ac a freiniwyd bellach yng Ngweinidogion Cymru:
1996 p. 52. Ychwanegwyd adran 160A gan adran 14(2) o Ddeddf Digartrefedd 2002 (p. 7) ac fe’i diwygiwyd gan Ddeddf Lleoliaeth 2011 (p. 20). Diwygiwyd adran 185 gan adran 18(1) o Ddeddf Digartrefedd 2002 a pharagraffau 2 a 7(1) o Atodlen 1 iddi, a chan adran 314 o Ddeddf Tai ac Adfywio 2008 (p. 17) a pharagraffau 1 a 4 o Atodlen 15 iddi.
Trosglwyddwyd swyddogaethau’r Ysgrifennydd Gwladol o dan Ran 6 a Rhan 7 o Ddeddf Tai 1996, i’r graddau y maent yn arferadwy o ran Cymru, i Gynulliad Cenedlaethol Cymru gan Orchymyn Cynulliad Cenedlaethol Cymru (Trosglwyddo Swyddogaethau) 1999 (O.S. 1999/672), erthygl 2 ac Atodlen 1, ac adran 17(1) o Ddeddf Digartrefedd 2002. Trosglwyddwyd y swyddogaethau hynny wedi hynny i Weinidogion Cymru yn rhinwedd paragraff 30 o Atodlen 11 i Ddeddf Llywodraeth Cymru 2006 (p. 32). Mae’r swyddogaethau o dan adran 185 yn arferadwy ar y cyd â’r Ysgrifennydd Gwladol.